Ohjelman pääaihe: Lisää tilaa Jeesukselle.
Lähempi aihe: Pahat ajatukset.
Jeesus puhui Matteuksen 15. luvussa ihmisestä, -
kuinka ihmisen sisimmässä on asioita, jotka Hän haluaisi hoitaa -
sellaiseen kuntoon, että Hän voisi hallita eri elämänalueita.
Luen Matt. 15:11 "Ei saastuta ihmistä se, mikä menee suusta sisään; -
vaan mikä suusta käy ulos, se saastuttaa ihmisen.
Silloin opetuslapset tulivat ja sanoivat hänelle: "Tiedätkö, että fariseukset -
loukkaantuivat kuullessaan tuon puheen?"
Mutta hän vastasi ja sanoi: "Jokainen istutus, jota minun taivaallinen Isäni -
ei ole istuttanut, on juurineen revittävä pois."
Se on aika pitkä luettelo, mitä Jeesus siinä luetteli.
Sen lisäksi Paavalilla on vähän toisen sisältöinen lihanteoista.
Että, jotka niitä tekevät eivät peri Jumalan valtakuntaa.
Tai Jeesus sanoi "Kaikki tämä paha lähtee sisästä ulos -
ja saastuttaa ihmisen."
Erikoista on, että niitä asioita ei tule juurikaan ajateltua.
Jos ajatusmaailmaa tarkkailee, niin sieltä helposti löytyy näitä asioita.
Pääasia oikeastaan on tämä ajatusten suuntautuminen, -
mihinkä ne suuntautuu.
Usein ne suuntautuvat olosuhteisiin ympärillämme ja ihmisiin.
Tämä ajatusmaailma ihmisistä -
ei aina ole sellainen kuin sen pitäisi olla.
Siksi Jeesus opettaa "Jos te pysytte minun sanassani, -
niin te totisesti olette minun opetuslapsiani; -
ja te tulette tuntemaan totuuden, ja totuus on tekevä teidät vapaiksi"."
Kuvainnollisesti voisi sanoa viinipuuvertauksessa, -
kuinka Isä on viinitarhuri.
Isä hoitaa viinipuuta, jossa runko on Herra Jeesus Kristus -
ja uskova on niin kiinni rungossa, kuin oksa.
Tuntuisi vähän erikoiselta kuvitella, -
että sama kuori on rungossa ja oksassa.
Entisenä puutarhurina voisi ajatella niistä pienistä oksan haarasista, -
joihin ei näyttä tulevan nuppua eikä kasvua, ikään kuin hedelmää, -
että olisi luonnollista, että puutarhuri leikkaa sen pienen oksan pois.
Olisivatkohan tämän aiheen asiat vähän niin kuin niitä oksia, -
joita Isä haluaisi karsia ihmisen sydämestä.
Luukkaan evankeliumissa Jeesus sanoi -
"Ennen kaikkea kavahtakaa fariseusten hapatusta, -
se on: ulkokultaisuutta."
Eli mennään vähän niin kuin hieno puoli ulkopuolella -
ja sisällä onkin aivan muuta.
Tuohon monipuolisuuteen ihmisen elämässä, -
että osa on pimeydessä osa on näkyvissä, -
Jeesus halusi vaikuttaa tällä opetuksellaan.
Hän sanoi Matteuksen evankeliumissa -
"Joko tehkää puu hyväksi ja sen hedelmä hyväksi, -
tahi tehkää puu huonoksi ja sen hedelmä huonoksi; -
sillä hedelmästä puu tunnetaan."
Edelleen hän sanoo hyvin raskaasti.
Jos ajatellaan Lutheria tai muita puhujia, parannussaarnaajia, -
niin kyllä Jeesuksen sanat ovat myöskin -
syvälle luotaavia ihmissydämeen.
Hän sanoo "Te kyykäärmeitten sikiöt, kuinka te saattaisitte hyvää puhua, -
kun itse olette pahoja? Sillä sydämen kyllyydestä suu puhuu."
Elikkä ne ajatusmaailmat taitavatkin olla hyvin paljon -
meidän puheittemme, käytös- tapojemme ja tekojemme antimia.
Elikkä ne juuret, joista Jeesus sanoo -
"Jokainen istutus, jota minun taivaallinen Isäni ei ole istuttanut, -
on juurineen revittävä pois."
Jos ihminen omissa paineissaan ajattelee lähimmäisestään -
jotakin hyvin raskasta, -
silloin hän saattaa puhua takanapäin ikäviä asioita -
tai käyttäytyä hyvin kylmästi.
Ne ajatukset ovat jo kantaneet katkeruuden juurta ja hedelmää.
Silloin voisi ajatella sitä vertausta, jossa Jeesus sanoo -
Luuk. 6:42 "Kuinka saatat sanoa veljellesi: -
'Veljeni, annas, minä otan pois rikan, joka on silmässäsi', -
sinä, joka et näe malkaa omassa silmässäsi?
Sinä ulkokullattu, ota ensin malka omasta silmästäsi, -
sitten sinä näet ottaa pois rikan, joka on veljesi silmässä."
Eli monesti arviointi, lähimmäisen arviointi ulkopuolisena -
tuntematta hänen sydäntänsä, sitä, mistä sanat ja käytös johtuu, -
silloin tuo arviointi voi olla todellakin sellaista hurskastelua -
"Minä hyvä, tuo toinen huono".
Tällainen vertailu voi käydä joskus, kuten minulla.
Muistan tarkkaan sellaisen hetken, kun ajoin autolla -
Vimpelin ja Alajärven välillä metsätietä.
Tai metsikköalueella, normaalitiellä.
Siinä Herra sanoi suoraan ajatuksiini "Et ole vapaa".
Sitten Hän näytti minulle äidin suvun, joka oli oppinutta ja rikasta, -
tai hyvin toimeentulevaa.
Ja sitten isäni suvun, joka oli Karjalan siirtolaisina -
joutuneet jättämään kaiken omaisuutensa sinne Karjalaan.
Tuossa tilanteessa ajattelin isän koulunkäyntiä.
Hän oli muutamia viikkoja kiertokoulua käynyt.
Osasi kyllä laskea ja lukea mutta ei ollut sellaista sivistystä, -
että kirjoja paljon luetaan ja monia asioita laajasti ymmärretään.
Käytännöt hän osasi hyvin mutta tuo inhimillinen sivistys, -
joka saadaan lukemalla, tiedät mitä tarkoitan, -
siinä oli sellainen ero, että lapsuudesta asti lähes 40-vuotiaaksi, -
olin ajatellut vanhempiani eri tavoin, -
vanhempien sukuja hyvin eri tavoin.
Sanoin Herralle siinä "Anna anteeksi. En todellakaan ole vapaa."
Syntiset ajatukset, väärät ajatukset, kahdeksannen käskyn rikkomukset, -
ajatusmaailmoissa ja käytöksessä.
Pyysin anteeksi ja merkillisellä tavalla samalla hetkellä -
selkäni rusahti autoa ajaessani.
Varmaan jotain vapautusta tapahtui siinä vääristä ajatuksista.
Siitä, mitenkä Jumalan sana avaa meille -
Jeesus jatkaa tuossa samassa Luukkaan evankeliumin 6. luvussa -
"paha tuo pahastansa esiin pahaa;".
Sitten Hän sanoo "Jokainen, joka tulee minun tyköni -
ja kuulee minun sanani ja tekee niiden mukaan -
-minä osoitan teille, kenen kaltainen hän on.
Hän on miehen kaltainen, joka huonetta rakentaessaan -
kaivoi syvään ja laski perustuksen kalliolle;
kun sitten tulva tuli, syöksähti virta sitä huonetta vastaan, -
mutta ei voinut sitä horjuttaa, sillä se oli hyvästi rakennettu."
Rakennus, jota Jeesus tahtoo rakentaa kanssamme, -
on sama kuin Ilmestyskirjan -
3. luku ja 20. jae.
"Katso, minä seison ovella ja kolkutan; jos joku kuulee minun ääneni -
ja avaa oven, niin minä käyn hänen tykönsä sisälle ja -
aterioitsen hänen kanssaan, ja hän minun kanssani."
Tällaisesta aterioitsemista nyt on kyse näissä ohjelmissa.
Silloin, kun Jumalan sana saa ajatusmaailmoissa lisää tilaa, -
Jeesus saa tilaa enemmän.
Totuus tekee vapaaksi.
Hän sanoo Viinipuuvertauksessa, Joh. 15:3 -
"Te olette jo puhtaat sen sanan täh- den, jonka minä olen teille puhunut."
Hyvin erikoista on se, että Hän sanoo siellä lopussa -
sellaista, mikä tulisi tavallaan meille rohkaisuksi, -
meille, jotka olemme aivan liian totisia.
Ajatellaan luonteiden moninaisuutta, mitä kansojen keskuudessa näkee.
Hyvin vilkkaita ja iloisia ihmisiä paljon eri maissa, -
niin voisi ajatella, että mikä on vikana, kun on sen verran vähän -
uudelleen ja uudelleen iloa pursuavia ihmisiä täällä Suomessa.
Itse ihmettelin tässä hiljattain, katsoin peiliin ja hymyilin.
Oliko mennyt vähän virka kasvoihin tai mistä se johtuu.
Monia eri asioita voi olla siellä taustalla itse kullakin, -
miksi ilo ja hymy on niin harvinaista.
Nimittäin Jeesus sanoo viinipuuvertauksen lopussa -
"Tämän minä olen teille puhunut, että minun iloni olisi teissä -
ja teidän ilonne tulisi täydelliseksi."
Ajattelepa vielä sitä, -
että viinipuussa, sinä ja minä uskovina Jeesuksen Kristukseen, -
olisimme niitä oksia, -
jossa tuo yhteys on niin vahva, kuin rungossa oleva oksa.
Eli se riippuvaisuus, -
mitä sieltä rungosta virtaa sisimmässä kantaakseen hedelmää.
Uskon, että siinä on juuri tuo uutta rakentava sana välttämätöntä.
Silloin kun Sana vaikuttaa tahtomista ja tekemistä, -
silloin se on Jumala, Jeesus itse.
Jeesus toi Isän tahdon esille opetuksissaan, puheissaan.
Opetuslapseus on avain toisella tasolla, -
kun Sana vaikuttaa tahtomista ja tekemistä.
Tulemme vapaiksi sellaisista lihan heikkouksista, -
joista puhutaan Johanneksen 6. luvussa.
On sellainen todellisuus, jota harvoin ajatellaan.
Jeesus sanoi, että "Henki [siis Pyhä Henki] -
on se, joka eläväksi tekee; ei liha mitään hyödytä.
Ne sanat, jotka minä olen teille puhunut, ovat henki ja ovat elämä."
Jos ajatellaan kahta erilaista valtakuntaa, -
tätä maanpäällistä valtakuntaa, onko se kotimaa tai yleensä maailma, -
ja sitten erillään, sen sisällä, Jumalan valtakuntaa, -
niin siinä on toisenlaiset periaatteet.
Maailma menee maailmanhengen mukaan.
Jumalan valtakunta menee Jumalan voiman mukaan.
Jumalan valtakunta ei ole vain sanoissa vaan se on voimassa.
Sanoissa on uutta luova voima.
Ajattelen sitä seurakuntaa, josta Ilm. 3. kertoo.
Siinä koko neuvo oli seurakuntaa varten.
Ei ollut kylmä eikä palava eli jotain oli vahvasti vialla.
Hän neuvoo 20. jakeessa, että -
Hän seisoo jokaisen uskovan, -
ja miksi ei yhtä hyvin niittenkin sydämen ovella, -
jotka eivät vielä ole Jeesusta omaksi Herrakseen, Pelastajakseen, -
syntien anteeksiantamuksen tuojaksi pyytäneet.
Hän tulee aterioimaan Sanallansa.
Hän avaa Sanaa, niin kuin Hän sanoo Luukaan evankeliumin lopussa.
"Silloin hän avasi heidän [opetuslasten] -
ymmärryksensä käsittämään kirjoitukset."
Se merkitsee, että hengellisesti ymmärtää, -
mitä Jumala on tarkoittanut.
Sana on aina ihmisen elämää varten lähetetty -
saamaan aikaan sen, mitä varten sana lähetettiin.
Nyt menemme siihen, että Jumalan istutukset ovat -
Sanan vaikuttamaan käytöstä.
Ajatellaan sitä, mitä Paavali opettaa, -
tai Paavalin kautta Jumala opettaa hengenhedelmistä, -
jotka ovat niin vaikeita.
Rakkaus, ilo, rauha, pitkämielisyys jne.
Ne asiat ovat juuri niitä, -
joita Jumalan sana, Jumalan henki saa aikaan, -
koska ihminen itsessään on syntiin- lankeemuksessa tullut hyvin heikoksi.
Liha ei mitään hyödytä, Henki tekee eläväksi.
Tuo Jumalan sanan kanssa aterioiminen, -
niin että Jeesus saa siinä avata ymmärrystä.
Ei vain ajatusmaailmat, että muistaa joitakin asioita.
Jeesus sanoi "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Eli tuolla Jeesus-tiellä, -
Jeesuksen totuuden kanssa, joka tekee vapaaksi, -
elämä uudistuu sisältäpäin.
Eli tämä ajatus, että lisää tilaa Jeesukselle.
Siihen mahtuu Pyhän hengen lahjat ja Jumalan ihmeelliset johdatukset.
Jumalan äänen kuuleminen, -
kaikenlaiset Jumalan antamat näyt ja ilmestykset ja johdatukset, -
perustuvat siihen, että opetuslapseus on lähtenyt kasvuntielle.
Kun seurustelee itsensä Jeesuksen kanssa, -
Pyhä henki avaa niitä Kirjoituksia.
Ajatusmaailmamme voi olla hyvin monimutkainen.
Luettaa Jaakobin kirjeestä: "Kielellä me kiitämme Herraa ja Isää, -
ja sillä me kiroamme ihmisiä, Jumalan kaltaisiksi luotuja; -
samasta suusta lähtee kiitos ja kirous. Näin ei saa olla, veljeni."
Kun ihminen tuskastuu olosuhteissa -
tai lähimmäisten väärinkäyttäytymisen vuoksi, -
niin kyllä sieltä pian lähtee se ihmeellinen vuodatus.
Kuitenkin pitäisi olla niin, että ei saisi aurinko laskea -
vihojen ja tällaisten väärien toimintojen ylitse.
Anteeksiantamus, anteeksi pyytäminen toisi rauhaa -
siihen, mikä on ihmisten välillä mennyt, raskauttanut.
Jumalan uutta luova työ voi jopa raskaasti toinen toisiaan rikkoneiden -
ihmisten välillä tuottaa levon ja rauhan, -
niin että se hedelmä tulee vieläkin Jumalalle kunniaksi vaikka viha ja -
katkeruus on kantanut vuosia, ehkä vuosikymmeniäkin -
hyvin raskasta, sisintä repivää, haavoittavaa hedelmää.
Ihmisen ajatusmaailma on melkoinen mylläkkä.
Helposti on satatuhatta tai enemmänkin ajatuksia päivässä.
Olosuhteissa ja eri tilanteissa olemme tavallaan kuin kiikkulaudalla, -
että mihin päin kallistumme.
Jaakobin kirjeessä -
puhutaan siitä viisaudesta, joka tulee ylhäältä.
"Mutta ylhäältä tuleva viisaus on ensiksikin puhdas, sitten rauhaisa, -
lempeä, taipuisa, täynnä laupeutta ja hyviä hedelmiä, -
se ei epäile, ei teeskentele.
Vanhurskauden hedelmä kylvetään rauhassa rauhan tekijöille."
Jumalan sana ja elävä suhde Jeesukseen ihmisen sydämessä -
kasvattaa kohti sitä läheisyyttä, jossa tuo viinipuunrunko -
vuodattaa enemmän ja enemmän sitä hyvää hedelmää -
ihmisen, sen oksan kautta, joka viinipuussa on.
Siis tulevaisuus näyttää hyvältä.
Kun annetaan lisää tilaa Jeesukselle, -
annetaan aikaa huomattavasti enemmän -
lähimmäiselle ja Jeesukselle.
Se ihmeellisyys, että Jeesus itse täytti suurimman käskyn.
Rakasti koko sydämestään, mielestään, sielustaan, -
voimastaan Isää. Oli kuuliainen.
Hän on esimerkki siitä, kuinka voisimme olla Isälle kuuliaisia -
Jeesuksen opetusten kautta.
Suhde Jeesukseen, Hänen sanaansa, on sellainen, -
jossa mekin voisimme Jeesuksen avulla, Pyhän hengen avulla, -
oppia rakastamaan Jumalaa -
kaikesta mielestä, kaikesta sielusta, kaikesta voimasta, -
kaikesta sydämestään.
Ajattele niitä ihmisiä, joita Jumala on Jumalan sanan kautta parantunut.
Kysyin eräältä syövästä parantuneelta, kuinka hän pitää yllä terveyttää, -
kun hän oli parista syövästä parantunut.
Sellaisista vaikeuksista, joissa lääkäri oli tavallaan menettänyt toivon.
Että nyt tämä ihminen lähtee täältä ajasta sairauden runtelemana.
Hän sanoi, että hän pitkin aikoja, 10-15 minuutin välein, -
työstää ajatusmaailmoissaan Jumalan uutta luovaa sanaa.
Lupaukset, joita on jokaiselle päivälle, on mahdollista sieltä ammentaa.
Siinä tulee ajatusmaailma sellaiseksi, -
että ei olekaan niin omassa varassaan vaan lisääntyvästi, -
ei sanan orjuudessa vaan Sanan vapauttavan voiman yhteydessä.
Tiellä, jonka Jumala on jokaiselle suunnitellut, -
Sana ja rukous ja uskovien yhteys ovat niitä rakennusaineita, -
rakennusvälineitä, -
joidenka kautta on tuo yhteys Kristus ruumiissa -
eli toisiin uskoviin.
Monta kertaa uudistumme ja vahvistumme toisten uskovien -
elämänviisauden ja Jumalan kokemusmaailman kautta.
Voisi ajatella myös sitä, mitä 1. Piet. 3. luvussa sanotaan.
"vaan pyhittäkää Herra Kristus sydämissänne ja olkaa aina valmiit -
vastaamaan jokaiselle, joka teiltä kysyy sen toivon perustusta, -
joka teissä on, kuitenkin sävyisyydellä ja pelolla, -
pitäen hyvän omantunnon, -
että ne, jotka parjaavat teidän hyvää vaellustanne Kristuksessa, -
joutuisivat häpeään siinä, mistä he teitä panettelevat."
Aika on vaikea. Tämä 2020-luku.
Tuntuu olevan, että uskovia monella tavalla koetellaan -
lähimmäisten kautta ja julkisen median kautta.
Jos lähdetään siitä, että on todistus.
Silloin meillä on elävämpi suhde Sanan kautta, Pyhän hengen kautta -
Jeesukseen Kristukseen ja sitä kautta myös Isään, -
joka on se viinitarhuri, meidän hoitajamme.
Siinä yhteydessä voisimme ajatella sitä, että se rakkaus, -
joka Isällä on Jumalan kuvaksi luomaansa, -
pelastamaansa kohtaan, on niin runsas.
Tuo Jumalan rakkauden moninaisuus.
Kuinka uskollisesti Hän on antanut monien ihmisten parantua -
vaikeista sairauksista. Ja edelleen parantaa, näin uskon.
Sen lisäksi tulee tämä, että Hän ohjaa Sanallansa suhdetta syvemmäksi.
Silloin Hän voi myöskin rohkaistua ajattelemaan, -
että tekee asioita ihmisen kautta, -
joka on kuuliainen tekemään niitä, mitä Jumala antaa tehtäväksi.
Silloin tuo Lisää tilaa Jeesukselle tuo lisää tilaa Sanalle, -
rukoukselle. Jeesus rukoili hyvin paljon.
Valitessaan opetuslapsia Hän vietti yön.
Ja ei varmasti ainoastaan yhtä yötä, vaan on laajemminkin rukoillut.
Tarvitsemme työmiehiä eloon, niin Jeesus sanoi 70:lle.
"Eloa on paljon, mutta työmiehiä vähän. Rukoilkaa siis elon Herraa, -
että hän lähettäisi työmiehiä elonkorjuuseensa."
Tähän rukoukseen, tämän ihmisen ajatuksia, -
pahojakin ajatuksia mutta hyviäkin ajatuksia Jumala seuraa. Rukoillaan.
Kiitos elävä Jumala, että Sinä valmistat Sanasi kautta, -
Henkesi kautta Jeesuksen seuraajia kuuliaisuudessa.
Sinä luot uutta kaiken aikaa -
ja me saamme olla luomistyön kohteena.
Suhde elävään Jumalaan uudistuu ja vahvistuu.
Monet ihmiset kysyvät, mitä Jumala tahtoisi minun tekevän.
Kiitos, että tuo syventyvä suhde tuottaa vastauksen -
tuohon kysymykseen.
Se luottosuhde, jolla sinä lähetät tekemään niitä asioita, -
jotka ovat sinun suunnitelmiasi, elävä Jumala.
Pyydämme, että jokainen löytää paikkansa Jumalan suunnitelmissa.
Jeesuksen nimessä pyydämme. Aamen.
Tekstitys: A. Eskola